Ar putea dura săptămâni până aflăm cine a câștigat alegerile în SUA: "Cine va pierde, va da în judecată".
Previziunile unui român stabilit în Statele Unite ale Americii. Întreg procesul de alegere al preşedintelui ar putea dura săptămâni. Renumărarea voturilor este o "bazaconie".
George Haber, un român stabilit în Statele Unite ale Americii de peste 20 de ani, este de părere că noul preşedinte din SUA va fi cunoscut abia după câteva săptămâni."În ambele cazuri, cel care va fi pus jos va da în judecată. O să dureze foarte mult timp. De fapt, acum câteva săptămâni, Pelosi şi alţi democraţi au povestit ce se va întâmpla. De asta nu au vrut să o accepte pe noua judecătoare în Curtea Supremă, le este frică că este mai republicană decât alţii. Deci ei ştiau care sunt numerele", a spus Haber.De altfel, el este de părere că situaţia creată scade credibilitatea procesului electorală, iar eventuala renumărare a voturilor o vede ca pe o "bazaconie": "Este imposibil. Este trist, de fapt".